[ca] En aquesta tesina s'ha realitzat una recerca dels diferents mètodes d'instal·lació de les estructures marines per tal de proposar el procés d'instal·lació d'un aerogenerador marí flotant tipus SPAR. La tecnologia offshore que existeix actualment es basa principalment en la construcció de plataformes petrolíferes per a l'obtenció del cru. Les tipologies estructurals dels prototips d'aerogeneradors flotants actuals es basen en la tecnologia de les plataformes petrolíferes però en una escala més petita. És per aquest motiu que els processos d'instal·lació s'han de reformular per tal de plantejar una manera més eficient i econòmica, controlant sempre la integritat de l'estructura. Els estudis principals que s'han dut a terme han estat les configuracions de l'estructura durant el transport d'aquesta i la seva erecció. Durant el transport l'estructura es troba en unes condicions que no són les configuracions finals de treball i per tant s'ha estudiat els possibles efectes que pot tenir. S'ha estudiat la flotabilitat de l'estructura en la posició de transport. Per altra banda s'han comprovat els esforços als quals es veu sotmesa l'estructura i quins elements són necessaris per al transport i els remolcs que siguin necessaris per dur a terme aquesta operació. Al transportar l'estructura en posició horitzontal l'operació més important i que cal tenir ben detallada és el procés d'erecció d'aquesta. En aquesta tesina s'ha proposat realitzar el procés d'erecció de l'estructura de l'aerogenerador per mitjà del llastrament d'aigua marina dins de l'estructura que afavoreixi el moviment d'erecció per tal de disposar dels mínims elements mecànics externs possibles. En aquest apartat també s'ha fet un estudi exhaustiu de l'operació per tal d'assegurar la seva integritat, que no sofreixi danys durant aquest procés i un control dels esforços que ha de suportar. En base als resultats obtinguts s'han proposat les principals fases que s'hauran de dur a terme per tal d'instal·lar una estructura d'un aerogenerador marí flotant del tipus SPAR i per assegurar la seva correcta posada en servei sense que es puguin produir situacions que siguin un risc i puguin malmetre l'estructura.

[en] In this minor thesis a research on different installation methods of marine structures has been done in order to propose the installation process of a SPAR floating wind platform. Nowadays offshore technology is mainly founded on building petrol platforms to get crude. The prototypes of the floating wind platforms are based on offshore platforms but on a smaller scale. This is the reason why the installation process must be reformulated to be more efficient and economical, always checking the integrity of the structure. The main studies carried out in this dissertation are the transport settings of the structure and its erection. The structure during transport is submitted to different conditions from its final work configuration, therefore the possible effects it can suffer during the operation have been studied. The buoyancy of the structure in the transport position has been studied too. Also, the stress that the structure has to support, the elements which are necessary to transport and the tugs that are required to carry out this operation have been checked. As the transportation is in horizontal position, the most important operation is the erection process and it has to be very detailed. This thesis proposes carrying out the erection by ballasting seawater inside the structure that helps the rotation without external mechanical elements. In this section, also a thorough study has been made to ensure the integrity of the structure, to guarantee that the structure is not damaged during the process and to control the tensions that it has to support. Based on the results, it is proposed the main phases that are necessary to install a SPAR floating wind platform and to ensure a proper set up without any risk situations that could damage the structure.